
SIA “Daugavpils reģionālā slimnīca” iepirkumu komisija (turpmāk – Iepirkumu komisija) 2024.gada 28.augusta sēdē izskatīja ieinteresētās personas iesniegto jautājumu un sniedz uz to sekojošu atbildi.
Ieinteresētās personas jautājums
Par nolikuma Tehniskās specifikācijas prasībām.
Iepirkuma priekšmets ir Būves ekspertīzes pakalpojumi, kas ir jāveic saskaņā ar tehnisko specifikāciju – nolikuma 1.pielikums.
Atbilstoši Būvniecības valsts kontroles biroja (turpmāk – BVKB) izstrādātajam vadlīnijām būvekspertīzes veikšanai, kas ietver prasības attiecībā uz būvekspertīzes veicēja profesionālo kompetenci, būvprojekta un būves ekspertīzes organizēšanu, atzinuma noformēšanu un būvekspertīzes gaitas dokumentēšanu un kas ir saistošas visiem BVKB sertificētajiem būvspeciālistiem, būves ekspertīze ir darbību kopums ar mērķi novērtēt būves vai tās daļas atbilstību būvprojektam un būvdarbu laikā piemērojamo normatīvo aktu prasībām, kā arī sniegt novērtējumu par būvizstrādājumu atbilstību būvprojektā izvirzītajām prasībām un iestrādes tehnoloģijai, ņemot vērā ražotāja sniegto informāciju un piemērojamos standartus. Būves ekspertīze nevar būt vērsta uz dokumentu formālu pārbaudi, bet gan uz būves pārbaudi pēc būtības.
Atbilstoši Tehniskās specifikācijas prasībām jāveic Būvdarbu veicēja SIA “ENERGOBALTIKA”, reģistrācijas Nr.41503028198, objektā “Rehabilitācijas centra telpu atjaunošana SIA "Daugavpils reģionālā slimnīca” (turpmāk – Objekts) izpildīto būvdarbu ekspertīze, pamatojoties uz pasūtītāja rīcībā esošo būvdarbu foto un videofiksāciju, būvniecības ieceres dokumentāciju,  BIS lietas dokumentiem un būvdarbu žurnāla ierakstiem, Pasūtītāja un būvdarbu veicēja saraksti un citu ar būvniecības procesu saistīto dokumentāciju.
Ņemot vērā Iepirkuma stadijā pieejamo dokumentāciju, kā arī publiski pieejamo informāciju EIS un BIS portālos, tiek secināts, ka būvdarbus Objektā atklātā konkursa “Atlikušie darbi un defektu novēršanas darbi Rehabilitācijas centra izveidei SIA “Daugavpils reģionālā slimnīca” ēkā” ietvaros ir pabeidzis cits būvuzņēmējs, tai skaitā veicot defektu novēršanas darbus. 12.01.2024. būve ir pieņemta ekspluatācijā.
Atsaucoties uz iepriekš minēto, lūdzam sniegt skaidrojumu, kādā veidā var nodrošināt būves ekspertīzes pakalpojuma izpildi, ņemot vērā, ka nav iespējams veikt Būvdarbu veicēja SIA “ENERGOBALTIKA” paveikto darbu pārbaudi dabā.
Pasūtītāja atbilde uz jautājumu
Iepirkumu komisija norāda, ka atbilstoši iepirkuma nolikuma 6.1.punktam iepirkuma priekšmets ir būves ekspertīzes pakalpojumi SIA “Daugavpils reģionālā slimnīca” saskaņā ar tehnisko specifikāciju jeb “Rehabilitācijas centra telpu atjaunošana SIA "Daugavpils reģionālā slimnīca” izpildīto būvdarbu ekspertīze. Taču iepriekš minētās ekspertīzes nepieciešamība izriet nevis no spēkā esošajiem normatīvajiem aktiem, bet no faktiskās nepieciešamības tiesas procesa ietvaros. Turklāt faktiskā nepieciešamība radās pēc tā, kad tika pabeigti atliktie darbi, jo tiesas process un atlikto darbu izpildes process bija savstarpēji nesaistīti procesi. Līdz ar to iepirkuma priekšmetā noteiktā ekspertīze ir veicama atbilstoši spēkā esošajiem normatīvajiem aktiem tiktāl, cik tas ir attiecināms uz esošo gadījumu, pārbaudot un izvērtējot uz attiecīgo būvniecības procesa stadiju attiecināmo dokumentāciju, un uz tā pamata sagatavojot un iesniedzot pasūtītājam ekspertīzes atzinumu.

